Лутон (аэропорт)

Лондон Лутон аэропорты ингл. London Luton Airport (IATA: LTN, ICAO: EGGW) (тәүге исеме Халыҡ - ара Лутон аэропорты ингл. Luton International Airport) — халыҡ-ара аэропорт, Англияның Бедфордшир ҡалаһы ситендә урынлашҡан , Лондондан 48 км төньяҡта, M1 автострадаһының 10a үткәүеленән 3 км алыҫлыҡта тора. Күләме буйынса был Лондондың Хитроу, Гатвика һәм Станстеда һәм шул иҫәптән Лондон-Сити халыҡ-ара аэропорттары араһында дүртенсе урындағы аэропорты. Лутон аэропортында пассажирҙар ташыу күләме 2005 йылда 21 %-ҡа, йәғни 9,1 млн тиклем арта, һәм Бөйөк Британия аэропорттары араһында иң көсөргәнеле аэропорттарҙың береһе булып, етенсе урында тора һәм бик йылдам үҫә . Аэропорт — easyJet, Thomsonfly, Wizz Air, Silverjet һәм Ryanair өсөн хаб булып тора.. Аэропорттан иң ҙур рейстар Европа аэропорттарына башҡарыла. Аэропортта багаждарҙа наркотик предметтарҙы тикшереү өсөн алты эт ҡулланыла. Тарих Аэропорт 16 июль, 1938 йыл, авиация ведомство башлығы Кингслеем Вуд тарафынан асыла. Икенсе донъя һуғышы ваҡытында Лутон Бөйөк Британия Хәрби һауа көстәренең истребителдәре базаһы булған. Аэропорт уба түбәһендә урынлашҡан[1] 2011 йыл 24 май архивланған.. Һуғыштан һуң аэропорт урындағы властарға кире ҡайтарыла, улар уны чартер авиакомпанияларын хеҙмәтләндереү өсөн ҡуллана башлай(Autair (исемен Court Line тип алмаштырған, Euravia (бөгөн TUI) һәм Monarch Airlines авиакомпаниялары). 1972 Лутон Бөйөк Британияның иң табышлы аэропорты була. Әммә 1974 йылдың авгусында Court Line банкрот булғас, аэропортҡа пассажирҙар ағымы кәмей Киләһе ун биш йылда аэропортта реконструкция бара, 1985 йылда яңы халыҡ-ара пассажирҙар терминалы асыла. 1990 йылда аэропортының яңы исем — Лондондың Лутон аэропорты исемен — ала. 2004 йылдың сентябрендә халыҡ-ара терминалдағы залдар һәм аэродром территорияһына сығыу урындары үҙгәртеп ҡорола. бының өсөн бинаның беренсе ҡатындағы быға тиклем файҙаланылмаған терминалының 800 м² урыны файҙаланыла башлай (199 йыл). Яңы залды асыу 2005 йылдың 1 июлендә уҙғарыла. Аэропорт бөгөн Аэропортта берҙән-бер осоу-ултырыу һыҙаты бар, ул көнбайыштан көнсығышҡа тадбан һуҙылған, оҙонлоғо 2160 м. Осоу-ултырыу һыҙаты курс-глиссад системаһы менән IIIB категорияһы буйынса йыһазландырылған, был аэропортҡа насар шарттарҙа эшләргә мөмкинлек бирә. Бөтә хеҙмәт саралары аэропорттың осоу-ултырыу һыҙатының төньяғында урынлашҡан. Самолеттар осоу араһы ваҡытында терминалдың төньяғында тора, бында U рәүешле руль юлы һәм перрондар бар. Аэропорт муниципаль милектә, ҡала советы ҡарамағында тора, әммә London Luton Airport Operations Limited (LLOAL) шәхси предприятиеһы тарафынан идара ителә. Лутон аэропорты аэродромдың лицензияһына (P835 номер) эйә, был лицензия уға пилоттар уҡытыу һәм уларға пассажирҙарҙы хеҙмәтләндереү хоҡуғын бирә. Бөйөк Британия аэропорттары араһында Лутон аэропорты пассажирҙарҙы ташыу өсөн иң күп такси ҡулланған аэропорт булып һанала. Аэропорт статистикаһы Регуляр рейстар Лутон аэропортынан даими рейстарҙы түбәндәге авиакомпаниялар тормошҡа ашыра: Aer Arann easyJet Flybe Ryanair Silverjet Thomsonfly Air Wizz Чартер операторҙары Яҡынса 8 процент рейстарҙы чартер авиакомпаниялары башҡара:. Onur Air Thomas Airlines Cook Thomsonfly Airways TGA Йөк операторҙары Төп йөк операторҙары:. DHL Air Airlines MNG Иҫкәрмәләр Һылтанмалар Официальный сайт аэропорта Лутон London Luton Airport Consultative Committee